CELEX: 62007CN0572
Language: el
Date: 2007-12-24 00:00:00
Title: Υπόθεση C-572/07: Αίτηση για την έκδοση προδικαστικής αποφάσεως, την οποία υπέβαλε το Krajský soud v Ústí nad Labem στις 24 Δεκεμβρίου 2007 — ELRE Tellmer Property s.r.o. κατά Finanční ředitelství v Ustí nad Labem

29.3.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 79/14
            
         Αίτηση για την έκδοση προδικαστικής αποφάσεως, την οποία υπέβαλε το Krajský soud v Ústí nad Labem στις 24 Δεκεμβρίου 2007 — ELRE Tellmer Property s.r.o. κατά Finanční ředitelství v Ustí nad Labem
   (Υπόθεση C-572/07)
   (2008/C 79/25)
   Γλώσσα διαδικασίας: η τσεχική
   Αιτούν δικαστήριο
   Krajský soud v Ústí nad Labem
   Διάδικοι στην υπόθεση της κύριας δίκης
   
      Προσφεύγουσα: ELRE Tellmer Property s.r.o.
   
      Καθής: Finanční ředitelství v Ustí nad Labem
   Προδικαστικά ερωτήματα
   
               1)
            
            
               Μπορούν οι διατάξεις του άρθρου 6 (παροχή υπηρεσιών) και του άρθρου 13 (απαλλαγές στο εσωτερικό της χώρας) της έκτης οδηγίας του Συμβουλίου της 17ης Μαΐου 1977 περί εναρμονίσεως των νομοθεσιών των κρατών μελών των σχετικών με τους φόρους κύκλου εργασιών — Κοινό σύστημα φόρου προστιθεμένης αξίας: Ομοιόμορφη φορολογική βάση (1) να ερμηνευθούν κατά την έννοια ότι η μίσθωση διαμερίσματος (ή και χώρων για άλλη χρήση πλην της κατοικίας), αφενός και ο καθαρισμός των κοινοχρήστων χώρων αφετέρου μπορούν να θεωρηθούν ως ανεξάρτητες η μία της άλλης διακριτές φορολογητέες συναλλαγές.
            
         
               2)
            
            
               Αν, η απάντηση στο πρώτο ερώτημα είναι αρνητική, οι διατάξεις του άρθρου 13 της οδηγίας αυτής και ειδικότερα η εισαγωγή και το μέρος Β, στοιχείο β': 1) επιβάλλουν· 2) αποκλείουν· ή 3) αφήνουν στην κρίση του κράτους μέλους την επιβολή ΦΠΑ επί των εξόδων καθαρισμού των κοινοχρήστων χώρων μισθωμένης κατοικίας.
            
         
      (1)  EE ειδ. έκδ. 09/001, σ. 47.